## Poslovnik o izmjenama i dopunama Poslovnika Vlade Republike Hrvatske

### NN 16/2000 (8.2.2000.), Poslovnik o izmjenama i dopunama Poslovnika Vlade Republike Hrvatske

# PREDSJEDNIK REPUBLIKE HRVATSKE

Na temelju članka 109. stavka 1. Ustava Republike Hrvatske
i članka 29. stavka 2. Zakona o Vladi Republike Hrvatske
(»Narodne novine«, br. 101/98 i 15/2000), Vlada Republike
Hrvatske je na sjednici održanoj 5. veljače 2000.
godine donijela

## POSLOVNIK

### O IZMJENAMA I DOPUNAMA POSLOVNIKA VLADE REPUBLIKE HRVATSKE

Članak 1.

Članak 9. Poslovnika Vlade Republike Hrvatske (»Narodne
novine«, broj 138/99), mijenja se i glasi:

»Stalna radna tijela jesu:

1. Koordinacija za društvene djelatnosti i ljudska prava;

2. Koordinacija za gospodarstvo;

3. Koordinacija za unutarnju i vanjsku politiku;

4. Kadrovska komisija;

5. Administrativna komisija.«.

Članak 2.

Članak 11. mijenja se i glasi:

»Koordinacija za društvene djelatnosti i ljudska prava
razmatra pitanja iz područja kulture, odgoja i obrazovanja,
znanosti, informiranja, športa, tjelesne kulture, tehničke
kulture, invalida i stradalnika Domovinskog rata, skrbi o djeci,
zdravstvene zaštite i zdravstvenog osiguranja, mirovinskog
osiguranja, radnih odnosa, sindikata javnih službi, socijalne
skrbi, skrbi o invalidima i ostalih društvenih djelatnosti,
zaštite i promicanja ljudskih prava u Republici Hrvatskoj,
prikuplja podatke o stanju ljudskih prava i prava etničkih
i nacionalnih zajednica ili manjina, ocjenjuje stanje ljudskih
prava i prava etničkih i nacionalnih zajednica ili manjina,
razmatra prigovore o stanju ljudskih prava koji su upućeni
Republici Hrvatskoj od strane međunarodnih organizacija i
uspoređuje ih sa stvarnim stanjem, potiče nadležna
tijela državne uprave na rješavanje neposrednih problema
u pitanjima ljudskih prava, te predlaže Vladi mjere za rješavanje
određenih problema i poboljšanje stanja ljudskih prava,
te sklapanje i izvršavanje međunarodnih ugovora iz navedenih
područja.«

Članak 3.

Članak 12. briše se.

Članak 4.

U članku 13., iza riječi: »šumarstva«,
dodaju se riječi: »pomorstva, prometa i veza.«.

Članak 5.

Članak 14. mijenja se i glasi:

»Koordinacija za unutarnju i vanjsku politiku razmatra pitanja
iz područja unutarnjih poslova, pravosuđa i uprave,
obrane, obrambenih priprema za slučaj rata ili neposredne
ugroženosti neovisnosti i jedinstvenosti Republike Hrvatske,
sindikata državnih službenika i namještenika, vlasničkih
i drugih stvarnih prava, zaštite imovine Republike Hrvatske,
imovinsko pravnih poslova kao i druga pitanja u svezi obrane i
unutarnje politike, te sklapanje i izvršavanje međunarodnih
ugovora iz navedenih područja.

Koordinacija također razmatra sva pitanja od značenja
za međunarodni položaj Republike Hrvatske, osobito približavanje
Republike Hrvatske europskim integracijama, posebice Europskoj
uniji, a osobito predlaže i vodi brigu o provođenju strategije
Republike Hrvatske prema drugim državama te međunarodnim
organizacijama i institucijama.«

Članak 6.

Članak 15. briše se.

Članak 7.

Članak 16. briše se.

Članak 8.

U članku 17. stavku 3. riječi: »članaka
11., 13., 14. i 15.« zamjenjuju se riječima: »članaka
11., 13. i 14.«

U članku 17. stavak 4. briše se.

Članak 9.

U članku 28. iza stavka 3. dodaje se novi stavak 4. koji
glasi:

»Ured za zakonodavstvo, Ministarstvo financija i druga tijela
državne uprave od kojih je zatraženo mišljenje
o nacrtima prijedloga zakona i drugih propisa iz stavka 3. ovog
članka, dužna su svoja mišljenja dostaviti, u
pravilu, u roku od 15 dana.«

Dosadašnji stavak 4. postaje stavak 5.

Iza novog stavka 5. dodaju se novi stavci 6. i 7. koji glase:

»Ministarstva i državne upravne organizacije dužne
su, u pravilu, u pripremi prijedloga i mišljenja za Vladu
Republike Hrvatske pribaviti i mišljenja udruga u čiji
djelokrug spadaju pitanja koja su predmet tih prijedloga i mišljenja.

Prijedloge, odnosno mišljenja, koja ministarstva ili državne
upravne organizacije dostavljaju Vladi Republike Hrvatske, potpisuje
ministar ili njegov zamjenik, odnosno ravnatelj ili njegov zamjenik.«

Dosadašnji stavci 5., 6., 7. i 8. postaju stavci 8., 9.,
10. i 11.

Članak 10.

U članku 30. stavak 2. mijenja se i glasi:

»Predsjednika Vlade Republike Hrvatske u sazivanju sjednica
Vlade, predsjedavanju sjednicama Vlade i potpisivanju akata koji
su doneseni na sjednicama Vlade kojima nije nazočan predsjednik
Vlade, zamjenjuje potpredsjednik Vlade koji je imenovan zamjenikom
predsjednika Vlade.«

Članak 11.

U poglavlju V. ODNOSI VLADE, podnaslov »a) Odnos s Predsjednikom
Republike« i članci 52. i 53. brišu se.

Članak 12.

Ovaj Poslovnik stupa na snagu danom objave u »Narodnim novinama«.

Klasa: 022-03/99-03/06
Urbroj: 5030102-00-1
Zagreb, 5. veljače 2000.

Predsjednik
**Ivica Račan,** v. r.

Ostalo, NN 16/2000-239